שאלה: שאלות באמונה: למה לי להאמין בה? איך אפשר להאמין במשהו שלא רואים? מי קבע שה זה לא השמש או האבן או האלים היוונים??? אם לה יש עולם שאל להרכיב כ"כ הרבה חלקים לסדר,לשים אותי דווקא במשפחה הזאת עם האנשים האלה והחברים האלה וצריך שזה יתאים גם לאנשים שסביבי שגם הם יהיו במקום שמתאים להם איך אפשר לא לטעות אולי הוא עשה טעות??? למה ה עושה רע לאנשים למה הוא פוגע בהם אם הוא אוהב אותם???
תשובה: לך, תקן אותי אם אני טועה, אבל אני מרגיש שעיקר השאלה היא בסוף, אתה לא מצפה ממני להוכחות פילוסופיות על קיומו של אלוקים, אלא להבין את דרכי ה  בעולם, אם ה  יתברך אוהב אותנו, מדוע יש רע בעולם? העולם שלנו נקרא עולם העבודה, כל אדם נולד עם כשרונות מסויימים, אך גם עם חסרונות. המטרה של האדם היא להוציא את כוחותיו לפועל, ולתקן את חסרונותיו. נתחיל קודם עם החיים הגשמיים שלנו, כשתינוק נולד הוא חסר ישע, הוא תלוי בהוריו ולא יכול לחיות בלעדיהם, לאט לאט הוא קונה לו כלים להשרדות, מתחיל להתנועע, להתרכז, לזחול, לעמוד, לדבר, לאכול לבד. הוא מוציא את כוחותיו לפועל, כך בהמשך החיים, האדם רוכש לו מיומנויות, יש אנשים שמשקיעים בלימוד, יש שקונים לעצמם כשרונות מוזיקליים ויש כשרונות ספורטיביים. וגם אדם שנולד עם כשרון מסויים, למשל במוזיקה, אם הוא לא יתאמן, הוא לא יצליח וכך  הבכח, כלומר הכשרון, שלו לא יצא לפועל. כך גם לגבי הנשמה שלנו, הנשמה האלוקית השוכנת בתוכנו,  בכח  הנשמה מאמינה ודבקה ברבש"ע. אך המטרה שלנו היא להוציא את אותה אמונה לפועל. ניקח לדוגמא את אברהם אבינו, רבש"ע מצווה אותו לעזוב את הכל, וללכת לארץ ישראל. אברהם הולך, מקיים את רצון ה, מקדש שם שמים ברבים, ופתאום רעב נוראי בארץ, אין לאברהם ברירה אלא לעזוב את הארץ, ולרדת למצרים, ושם עוד לוקחים לו את אישתו. מדוע הקב"ה עושה זאת לאברהם? הרי אברהם מקיים את רצונו?! כשאבא מלמד את בנו ללכת או לשחות, הוא קורה אליו  בא אליי, וכאשר הבן מצליח להגיע, האבא צועד צעד אחורה, האבא מתעלל בבנו? ממש לא, האבא מחזק את בנו, הוא מלמד אותו ללכת והוא מחזק את שריריו. כך גם רבש"ע לאברהם אבינו, הניסיונות הללו, נועדו לחזק את האמונה. בכל משבר אדם יכול להתייאש, לעזוב הכל וליפול, אך אם הוא בוחר להאמין להמשיך ולא ליפול, הוא מחשל את עצמו את האמונה שלו, נחזור אלינו, רבש"ע שם את האדם בדיוק במקום שהוא צריך להיות, אם הניסיונות המתאימים במיוחד לו! אם המשפחה והחברים, שאיתם הוא יוכל להוציא את כח האמונה והדבקות שיש בתוכו. אתה שואל, אולי רבש"ע טעה? איך אפשר שלא לטעות? אני יכול להגיד לך ש דברים שרואים מכאן לא רואים משם  כלומר לנו  בני האדם  יש את ההסתכלות המצומצמת, אנחנו לא רואים את התמונה בכללותה, לכן אנחנו מגיעים לידי טעויות, לעומת זאת רבש"ע רואה את התמונה בכללותה בכל פרטי פרטיה, לכן הוא לא יבוא לידי טעות והוא יודע יותר טוב מאתנו, מה אנחנו צריכים, הוא מכיר אותנו לעומק יותר ממה שאנחנו מכירים. אבל זו לא התשובה המלאה, כי האמת שחכמתו יתברך היא לא כמו החכמה שלנו, ורבש"ע הוא לא  בן-אדם  רק עם יכולות קוסמיים, אדם יותר מפותח מאתנו שלא זקוק לגוף. אלא  מציאות  נבדלת, שאין לנו יכולת להבין כלל, וככל שמעמיקים יותר בתיקון המידות וספרי האמונה, כך יותר מבינים או מבינים למה לא מבינים מהו רבש"ע. מכאן נחזור לשאלה הראשונה שלך, אז איך אפשר להאמין ברבש"ע?! אם אי אפשר לא לראות, אלא גם להבין להשיג? איך אפשר לדבוק, לאהוב דבר שאיננו רואים ושומעים, דבר שאנחנו לא נפגשים אתו כלל. האם זה באמת נכון? האם אנחנו לא יכולים לפגוש ולחוות את רבש"ע? האם רבש"ע הוא בשמיים ממעל ואנחנו כאן למטה מנותקים ממנו? האם רבש"ע מנותק מאתנו כביכול "צופה במסך פלאזמה שמיימי" ומחלק לנו הוראות מה לעשות ואיך לחיות? דוד המלך ע"ה, מלמד אותנו פשוט להסתכל אחרת על העולם, חלק מפרקי תהילים, מספרים לנו על המפגשים של דוד המלך עם ה  יתברך, לא מפגשים נבואיים, אלא מפגשים דרך הטבע, כך לדוגמא את מזמור ק"ד שנוהגים לומר אותו בראש חודש, "ויין ישמח לבב אנוש להצהיל פנים משמן ולחם לבב אנוש יסעד ישבעו עצי ה  ארזי לבנון אשר נטע אשר שם צפרים יקננו חסידה ברושים ביתה הרים הגבהים ליעלים סלעים מחסה לשפנים עשה ירח למועדים שמש ידע מבואו תשת חשך ויהי לילה בו תרמש כל חיתו יער הכפירים שאגים לטרף ולבקש מאל אכלם תזרח השמש יאספון ואל מעונתם ירבצון יצא אדם לפעלו ולעבדתו עדי ערב מה רבו מעשיך יהוה כלם בחכמה עשית מלאה הארץ קנינך" זהו כמובן רק חלק מהמזמור, דוד המלך מסתכל על הטבע, ומשנה את המבט שלו, הוא רואה עולם מופלא, מתוכנן, עצום ביופיו, ומבין שיש כאן מישהו שברא אותו, שתכנן אותו, הוא לא נפגש עם הטבע הוא נפגש עם הקב"ה. באיוב כתוב "מבשרי אחזה אלוק" גוף האדם הוא "מכונה" גאונית, מתחת "לפני האדם" יש עולם ומלואו, מערכות חכמות שמשתפות פעולה זו עם זו. המבט שלנו הוא זה שצריך להשתנות, ע"י לימודי אמונה, להעמיק ולחקור לחפש לשאול וכמובן למצוא תשובות, זה לא פשוט, אבל זה מסע, מסע חשוב, שאי אפשר לסכם אותו בתשובה "ישר ולעניין" אלא זה תהליך של חיפוש ומציאת ה  בקרבי. איך אנחנו יודעים שזה הכיוון, ולא השמש או האלילים היוונים? יש לנו מסורת, שאין לאף עם אחר, מסורת של פגישה עם רבש"ע ביציאת מצרים ומעמד הר סיני, לא מעמד של יחיד, או יחידים כמו בנצרות או האסלאם, אלא עם שלם, גברים נשים וטף, לא איזה שבט פרימיטיבי נידח באפריקה, אלא  עם  שהוא חלק מרכזי מהיסטוריה האנושית,  עם  חכם ומתקדם שתרם רבות לעולם,  עם  ששרד פוגרומים ושמדות, ובסופו של דבר, חזר לארצו והקים בה מדינה מפותחת, למרות נסיונות ההשמדה מצד העמים סביבו. לכן אנחנו יודעים בברור, שה  הוא לא עץ ואבן שמש או ירח,(שדברים אלו אפשר גם להוכיח בהסברים שכליים) לא רק מתוך ברור שכלי, אלא מתוך מפגש, עם בורא עולם. בהצלחה, ולכל שאלה אתה מוזמן, אלעד. gasner inn.co.il